**Ministru kabineta noteikumu projekta „Grozījums Ministru kabineta 2013.gada 22.janvāra noteikumos Nr.51 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2013.gada 22.janvāra noteikumos Nr.51 "Noteikumi par darbības programmas "Infrastruktūra un pakalpojumi" papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu"" (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Ministru kabineta 2013.gada 22.janvāra noteikumu Nr.51 "Noteikumi par darbības programmas "Infrastruktūra un pakalpojumi" papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu" (turpmāk – noteikumi Nr.51). Noteikumos Nr.51 ir noteiktas prasības projekta iesnieguma iesniedzējiem, projekta iesnieguma vērtēšanas kritēriji, atbildīgā iestāde – Izglītības un zinātnes ministrija (turpmāk – IZM) un sadarbības iestāde – Valsts izglītības attīstības aģentūra (turpmāk – VIAA), kompetences sadalījums starp šīm iestādēm, aktivitātes otrās kārtas mērķis, atbalstāmās darbības, aktivitātes otrajai kārtai pieejamais finansējums un projektu iesniegumu atlases kārtība, tai skaitā projektu iesniegumu iesniegšanas termiņš. Noteikumu Nr.51 22.1.apakšpunkts nosaka, ka uzaicinājumā iesniegt projekta iesniegumu atbildīgā iestāde norāda projekta iesnieguma iesniegšanas beigu termiņu, kas nav īsāks par 10 darbdienām no uzaicinājuma saņemšanas dienas, bet nav vēlāks par 2013.gada 29.novembri. Aktivitātes otro kārtu īsteno ierobežotas projektu iesniegumu atlases veidā ─ visa otrās kārtas ietvaros pieejamā publiskā finansējuma 90 708 240 latu apmērā, ko veido ERAF līdzfinansējums 40 806 159 latu apmērā, valsts budžeta finansējums 6 173 485 latu apmērā un virssaistību finansējums 43 728 596 latu apmērā. Minētā maksimāli pieejamā ERAF līdzfinansējuma un valsts budžeta finansējuma apmēra sadalījums ir šāds:  1. Austrumlatgales Profesionālā vidusskolai – 8 522 371 lats;  2. Cēsu Profesionālajai vidusskolai – 2 302 928 lati;  3. Daugavpils Celtnieku profesionālajai vidusskolai – 6 686 155 lati;  4. Daugavpils Profesionālajai vidusskolai – 7 943 823 lati;  5. Ogres Tehnikumam – 8 878 401 lats;  6. Profesionālās izglītības kompetences centram  "Liepājas Valsts tehnikums" – 13 218 296 lati;  7. Profesionālās izglītības kompetences centram "Rīgas Valsts tehnikums" – 6 723 544 lati;  8. Jelgavas Tehnikumam – 10 910 409 lati;  9. Smiltenes Tehnikumam – 6 130 199 lati;  10. Valmieras Profesionālajai vidusskolai – 8 500 000 latu;  11. Ventspils Tehnikumam – 10 892 114 latu.  Līdz 2013.gada 8.novembrim šīs aktivitātes otrās projektu iesniegumu atlases kārtas īstenošanā ir sasniegts šāds progress:  1) Ventspils Tehnikums turpina īstenot projektu bez būtiskām novirzēm no projekta īstenošanas laika grafika;  2) Izglītības un zinātnes ministrija ir uzaicinājusi iesniegt projektu iesniegumus Daugavpils Profesionālo vidusskolu (iesnieguma iesniegšanas termiņš 11.11.2013.), Jelgavas Tehnikumu (iesnieguma iesniegšanas termiņš 19.11.2013.), Smiltenes Tehnikumu (iesnieguma iesniegšanas termiņš 11.11.2013.) Valmieras Profesionālo vidusskolu (iesnieguma iesniegšanas termiņš 25.11.2013.) un Daugavpils Celtnieku profesionālo vidusskolu (iesnieguma iesniegšanas termiņš 29.11.2013.);  3) Austrumlatgales Profesionālās vidusskolas, Cēsu Profesionālās vidusskolas, Ogres Tehnikuma, Liepājas Valsts tehnikuma, Rīgas Valsts tehnikuma pieņemtie lēmumi par būvdarbu iepirkuma uzvarētāju ir apstrīdēti IUB, attiecīgi IUB ir noteicis apstrīdējumu izskatīšanas sēžu datumus Austrumlatgales Profesionālajai vidusskolai 05.11.2013., Ogres Tehnikumam 06.11.2013., Liepājas Valsts tehnikumam 01.11.2013., Rīgas Valsts tehnikumam 12.11.2013. un Cēsu novada pašvaldībai 22.11.2013.;  Visos gadījumos, kur jau ir pieņemts IUB lēmums par pretendentu sūdzībām par iepirkuma norises gaitu (Daugavpils Profesionālā vidusskola, Smiltenes Tehnikums, Valmieras Profesionālā vidusskola), šīs sūdzības ir atzītas par nepamatotām, tādejādi apliecinot IZM veikto uzraudzības pasākumu efektivitāti. Vienlaikus, lai nodrošinātu pareizu lēmumu pieņemšanu un samazinātu pamatotu pārsūdzību risku atsevišķām profesionālās izglītības iestādēm ir bijis nepieciešams pieprasīt papildus informāciju gan no pretendentiem, gan arī no kompetentām institūcijām un tāpēc ir radušās nelielas nobīdes no sākotnēji plānotā grafika lēmumu pieņemšanā. Rezultātā atsevišķas no iepriekš minētajām profesionālās izglītības iestādēm nepaspēj iesniegt projektu iesniegumus noteikumos Nr.51 noteiktajā termiņā sakarā ar būvdarbu iepirkumu apstrīdējumu izskatīšanas un lēmumu pieņemšanas termiņiem Iepirkumu uzraudzības birojā, jo publiski pieejamu lēmumu par veiktā iepirkuma pareizību tās saņems pēc 2013.gada 15.novembra, kas ir pēdējā diena, kurā IZM var uzaicināt profesionālās izglītības iestādi iesniegt projekta iesniegumu.  Ņemot vērā ka tam, vai vienošanās par projekta īstenošanu ar VIAA tiek noslēgta 2013.gada decembra sākumā vai beigās, nav izšķirīgas nozīmes uz projekta īstenošanas gaitu, jo būvdarbu līgumus šīs profesionālās izglītības iestādes varēs noslēgt tikai 2014.gada janvārī, kad tām būs pieejams valsts budžeta finansējums projektu īstenošanas uzsākšanai. Šis apstāklis ir ņemts vērā plānojot projektu īstenošanas termiņus. Tāpēc noteikumu Nr.51 22.1.apkšpunktu ir nepieciešams grozīt, nosakot, ka šīs kārtas ietvaros projekta iesniegumu var iesniegt ne vēlāk kā līdz 27.12.2013. Šāda pieeja ļauj tām profesionālās izglītības iestādēm, kuru veiktie iepirkumi ir nepamatoti apstrīdēti, pabeigt projekta iesnieguma sagatavošanu un iesniegšanu IZM.  Papildus, ir saīsināts minimālais projekta iesnieguma iesniegšanas termiņš no 10 darbdienām uz piecām darbdienām, lai nodrošinātu, ka visi projektu iesniegumi tiek iesniegti un lēmumi par tiem tiek pieņemti 2013.gada ietvaros, ņemot vērā 19.11.2013. Ministru kabineta sēdē pieņemtos lēmumus par ES struktūrfondu aktivitātēm piešķirtā valsts budžeta virssaistību finansējuma izlietojuma nosacījumiem. Šāds minimālā projektu iesniegumu iesniegšanas termiņa saīsinājums neietekmēs finansējuma saņēmēju iespējas sagatavot un iesniegt kvalitatīvus projektu iesniegumus, jo saskaņā ar Ministru kabineta 2013.gada 22.janvāra sēdes protokollēmumu (prot. Nr.5 24.§) IZM un VIAA nodrošina projektu iesniegumu sagatavošanas uzraudzību un papildu konsultācijas finansējuma saņēmējiem, lai tie varētu sagatavot un iesniegt kvalitatīvus projektu iesniegumus projektu iesniegumu atlasei atvēlētajos termiņos. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz precizēt noteikumu Nr.51. 22.1.apakšpunktu, nosakot, ka projektu iesniegumu iesniegšanas beigu termiņš ir 2013.gada 27.decembris un projektu iesniegumu sagatavošanas minimālais termiņš ir piecas darbdienas. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības. |
| 7. | Cita informācija | Nav. |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību** | | | |
| 1. | Sabiedrības mērķgrupa | Grozījumam noteikumos Nr.51 ir paredzama pozitīva ietekme uz apmēram 4600 profesionālās izglītības iestāžu audzēkņiem un pedagogiem, kuri ERAF projektu realizācijas rezultātā iegūs iespēju apgūt profesionālo izglītību tautsaimniecībai prioritārās nozarēs modernā un sakārtotā infrastruktūrā. | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Modernizētās profesionālās izglītības iestādes, kurās audzēkņi iegūst darba tirgus prasībām atbilstošu profesionālo izglītību netieši var veicināt uzņēmējdarbības attīstību attiecīgajos reģionos, jo palielinās reģiona iespējas nodrošināt kvalificētu darbaspēku. | |
| 3. | Tiesiskā regulējuma finansiālā ietekme | Noteikumu projekts šo jomu neskar | |
| 4. | Tiesiskā regulējuma nefinansiālā ietekme | Noteikumu projekts šo jomu neskar. | |
| 5. | Administratīvās procedūras raksturojums | Noteikumu projekts šo jomu neskar. | |
| 6. | | Administratīvo izmaksu monetārs novērtējums | Noteikumu projekts šo jomu neskar. |
| 7. | | Cita informācija | Nav. |

Anotācijas III sadaļa – noteikumu projekts šo jomu neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts šo jomu neskar. |
| 2. | Cita informācija | Nav. |

V un VI sadaļa – noteikumu projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav. |

Izglītības un zinātnes ministrs V.Dombrovskis

Valsts sekretāre S.Liepiņa

21.11.2013 16:14

1180

Arāja

67047875,gunta.araja@izm.gov.lv